Neuvoston asetus (ETY) N:o 1260/78, annettu 12 päivänä kesäkuuta 1978, asetuksen (ETY) N:o 1418/76 muuttamisesta lyhytjyväisen esikuoritun riisin ja rikkoutuneiden riisinjyvien kynnyshinnan vahvistamismenettelyn osalta



Virallinen lehti nro L 156 , 14/06/1978 s. 0011 - 0011

Suomenk. erityispainos Alue 3 Nide 10 s. 0003

Kreikank. erityispainos: Luku 03 Nide 21 s. 0144

Ruotsink. erityispainos Alue 3 Nide 10 s. 0003

Espanjank. erityispainos: Luku 03 Nide 14 s. 0113

Portugalink. erityispainos: Luku 03 Nide 14 s. 0113



NEUVOSTON ASETUS (ETY) N:o 1260/78, annettu 12 päivänä kesäkuuta 1978, asetuksen (ETY) N:o 1418/76 muuttamisesta lyhytjyväisen esikuoritun riisin ja rikkoutuneiden riisinjyvien kynnyshinnan vahvistamismenettelyn osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(3), sellaisena kuin se on viimeksi muutettuna asetuksella (ETY) N:o 1126/78(4), 14 artiklan 4 kohdan ja 15 artiklan 3 kohdan mukaisesti neuvosto vahvistaa komission ehdotuksesta lyhytjyväisen esikuoritun riisin ja rikkoutuneiden riisinjyvien kynnyshinnat, ja lyhytjyväisen esikuoritun riisin kynnyshinta vahvistetaan vähentämällä tavoitehinnasta Rotterdamin ja Duisburgin väliset kuljetus- ja purkukustannukset sekä myyntimarginaali; rikkoutuneiden riisinjyvien kynnyshinta vahvistetaan tasolle, joka on 130 140 prosenttia maissin kynnyshinnasta; koska kyseiset kynnyshinnat ovat ainoastaan johdettuja hintoja, ja niiden johtamisessa noudatettavat perusteet ovat esikuoritun riisin osalta luonteeltaan teknisiä ja rikkoutuneiden riisinjyvien osalta neuvoston jo määrittämiä, olisi kyseisten hintojen vahvistaminen annettava komission tehtäväksi asetuksen (ETY) N:o 1418/76 27 artiklassa säädettyä menettelyä noudattaen, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 1418/76 seuraavasti: 1. Korvataan 14 artiklan 4 kohta seuraavasti: "4. Neuvosto vahvistaa määräenemmistöllä komission ehdotuksesta 3 kohdassa tarkoitetun suojamaksun." 2. Korvataan 14 artiklan 5 kohta seuraavasti: "5. Jäljempänä 27 artiklassa säädettyä menettelyä noudattaen vahvistetaan: a) lyhytjyväisen esikuoritun riisin kynnyshinta; b) pitkäjyväisen esikuoritun riisin kynnyshinta; c) lyhytjyväisen kokonaan hiotun riisin kynnyshinta; d) pitkäjyväisen kokonaan hiotun riisin kynnyshinta; e) yhteisön tuotantoa edustava pitkäjyväinen riisilajike sekä kyseisen lajikkeen ja vakiolaatua vastaavan lyhytjyväisen riisilajikkeen arvon välinen erotus tonnilta esikuorittua riisiä." 3. Korvataan 15 artiklan 3 kohta seuraavasti: "3. Neuvosto määrittää määräenemmistöllä komission ehdotuksesta vakiolaadun, jolle rikkoutuneiden riisinjyvien kynnyshinta vahvistetaan." 4. Lisätään 15 artiklaan kohta seuraavasti: "4. Rikkoutuneiden riisinjyvien kynnyshinta vahvistetaan 27 artiklassa säädettyä menettelyä noudattaen." 2 artikla Tämä asetus tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1978. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 12 päivänä kesäkuuta 1978. Neuvoston puolesta Puheenjohtaja K. OLESEN (1) EYVL N:o C 85, 10.4.1978, s. 31 (2) EYVL N:o C 101, 26.4.1978, s. 10 (3) EYVL N:o L 166, 25.6.1976, s. 1 (4) EYVL N:o L 142, 30.5.1978, s. 23